AIŠKINAMASIS RAŠTAS

Dėl Molėtų rajono savivaldybės tarybos 2022 m. birželio 30 d. sprendimo Nr. B1-152 „Dėl savivaldybės nekilnojamojo turto perdavimo Molėtų r. kūno kultūros ir sporto centrui“ pakeitimo

1. Parengto tarybos sprendimo projekto tikslai ir uždaviniai:

Sprendimo projekto tikslas – po įgyvendinto projekto „Molėtų r. kūno kultūros ir sporto centro pastato (8.14), Ąžuolų g. 10, Molėtai, rekonstravimo, pristatant baseino korpusą, projektas“ patikslinus kadastrinius matavimus, pakeisti Molėtų rajono savivaldybei nuosavybės teise priklausančio ir šiuo metu Molėtų r. kūno kultūros ir sporto centro (toliau – Centras) patikėjimo teise valdomo nekilnojamojo turto - sporto salės pastato, esančio Molėtų r. sav., Molėtų m., Ąžuolų g. 10, dalies plotą.

2. Siūlomos teisinio reguliavimo nuostatos:

Sprendimu teisinio reguliavimo nuostatos nėra nustatomos.

3. Laukiami rezultatai:

Priėmus sprendimą, bus patikslintas Centro patikėjimo teise valdomo nekilnojamojo turto plotas VĮ Registrų centre.

4. Lėšų poreikis ir jų šaltiniai:

 Lėšų poreikio nėra.

5. Kiti sprendimui priimti reikalingi pagrindimai, skaičiavimai ar paaiškinimai:

Po įgyvendinto projekto „Molėtų r. kūno kultūros ir sporto centro pastato (8.14), Ąžuolų g. 10, Molėtai, rekonstravimo, pristatant baseino korpusą, projektas“ buvo atlikti viso pastato kadastriniai matavimai, kurių metu nustatyta, kad pasikeitė sporto salės (unikalus Nr. 4400-0513-4112) dalies, kurią patikėjimo teise valdo Centras, plotas.